ПРЕДЛОГ ЗАКОНА

О ИЗМЕНАМА И ДОПУНама ЗАКОНА О ПЛАНИРАЊУ

И ИЗГРАДЊИ

Члан 1.

У Закону о планирању и изградњи („Службени гласник РСˮ, бр. 72/09, 81/09 - исправка, 64/10 - УС, 24/11, 121/12, 42/13 - УС, 50/13 - УС, 98/13 - УС, 132/14, 145/14, 83/18, 31/19, 37/19 - др. закон, 9/20, 52/21 и 62/23) у члану 2. став 1. тачка 78) после речи: „добраˮ додају се запета и речи: „за објекте у границама непокретних културних добара од изузетног значаја и културних добара уписаних у Листу светске културне и природне баштине, објеката у заштићеној околини културних добара од изузетног значаја са одређеним границама катастарских парцела и објеката у заштићеној околини културних добара уписаних у Листу светске културне и природне баштинеˮ.

После става 2. додаје се став 3, који гласи:

„Сви рокови прописани овим законом рачунају се у радним данима.ˮ.

Члан 2.

У члану 46. после става 9. додаје се став 10, који гласи:

„Изузетно од става 7. овог члана, за објекте за које је Влада утврдила да су пројекти за изградњу објеката од значаја, односно од посебног значаја за Републику Србију прибављају се само услови органа надлежног за послове заштите непокретних културних добара.ˮ.

Члан 3.

У члану 99. став 2. после речи: „спроводи Републичка дирекција за имовину Републике Србијеˮ додају се запета и речи: „по претходно прибављеној сагласности Владеˮ.

Члан 4.

У члану 134. став 4. речи: „јединици локалне самоуправеˮ замењују се речима: „надлежном органуˮ.

Став 5. брише се.

Досадашњи став 6. постаје став 5.

Досадашњи став 7, који постаје став 6, мења се и гласи:

„Када орган из ст. 1. и 2. овог члана, не реши по захтеву за издавање локацијских услова, грађевинске и/или употребне дозволе у законом прописаном року, односно у року од највише 30 дана од дана подношења уредног захтева странке за изградњу објеката који се финансирају из буџета Републике Србије, надлежно министарство ће, по захтеву странке, преузети надлежност за издавање тих аката.ˮ.

Досадашњи став 8. постаје став 7.

Члан 5.

У члану 134а став 5. речи: „Изузетно од става 3. овог чланаˮ замењују се речима: „Изузетно од става 4. овог чланаˮ, а речи: „из става 2. овог чланаˮ замењују се речима: „из става 3. овог чланаˮ.

Члан 6.

У члану 135. став 1. после речи: „и извод из пројекта за грађевинску дозволу израђене у складу са прописом којим се ближе уређује садржина техничке документацијеˮ додају се запета и речи: „решење о сагласности на План управљања отпадом од грађења и рушењаˮ.

Члан 7.

У члану 137. став 5. речи: „одредбе члана 147. ст. 5, 6, 7. и 8. овог законаˮ замењују се речима: „одредбе члана 147. ст. 7-11. овог законаˮ.

Члан 8.

У члану 147. после става 11. додаје се нови став 12, који гласи:

„Изузетно од става 7. овог члана, привремене наплатне станице са пратећим објектима, привремене саобраћајнице и прикључци и прикључци на комуналну мрежу за потребе грађења или експлоатације објеката, могу постати трајни објекти, уколико инвеститор пре истека рока важења привремене грађевинске дозволе прибави употребну дозволу за ове објекте, у складу са условима и поступкoм прописаним подзаконским актом из члана 201. став 7. тачка 19) овог закона.ˮ.

Досадашњи став 12. постаје став 13.

Члан 9.

У члану 153. став 6. после речи: „надзорˮ додају се запета и речи: „док се за објекте чију изградњу финансира Република Србија, обезбеђује и пројектантски надзорˮ.

Члан 10.

У члану 157. став 1. после речи: „може даˮ реч: „даˮ брише се.

После става 1. додаје се нови став 2, који гласи:

„Ако се по завршетку изградње линијског инфраструктурног објекта-државног пута морају вршити претходна испитивања и провера инсталација, уређаја, постројења, стабилности или безбедности државног пута, уређаја и постројења за заштиту животне средине, уређаја за заштиту од пожара или друга испитивања или ако је то предвиђено техничком документацијом, комисија за технички преглед објеката, којој је поверено вршење техничког прегледа подобности државног пута за употребу, може да одобри пуштање државног пута у пробни рад, односно да одобри одвијање друмског саобраћаја на државном путу у режиму пробног рада и о томе без одлагања обавештава министарство надлежно за послове грађевинарства, ако су испуњени услови прописани подзаконским актом из члана 201. став 7. тачка 19) овог закона.ˮ.

Досадашњи ст. 2. и 3. постају ст. 3. и 4.

Члан 11.

У члану 201. став 7. тачка 19) после речи: „форму и садржину предлога комисије за технички преглед о утврђивању подобности објекта или дела објекта за употребуˮ додају се запета и речи: „услове и поступак успостављања режима пробног рада ради одвијања друмског саобраћаја на државним путевима, услове и поступак прибављања употребне дозволе за привремене наплатне станице са пратећим објектима, привремене саобраћајнице и прикључке на комуналну мрежу за потребе грађења или експлоатације објекатаˮ.

Члан 12.

У члану 209. став 1. тачка 2) брише се.

У ставу 3. речи: „из става 1. тач. 2), 10) и 11)ˮ замењују се речима: „из става 1. тач. 10) и 11)ˮ.

Члан 13.

Подзаконски акти за спровођење овог закона донеће се у року од 60 дана од дана ступања на снагу овог закона.

До доношења подзаконских аката за спровођење овог закона примењиваће се подзаконски акти донети на основу Закона о планирању и изградњи („Службени гласник РС”, бр. 72/09, 81/09 - исправка, 64/10 - УС, 24/11, 121/12, 42/13 - УС, 50/13 - УС, 98/13 - УС, 132/14, 145/14, 83/18, 31/19, 37/19 - др. закон, 9/20, 52/21 и 62/23), ако нису у супротности са одредбама овог закона.

Члан 14.

Започети поступци за решавање захтева за издавање одобрења за изградњу, локацијских услова, грађевинске дозволе, употребне дозволе и других захтева за решавање о појединачним правима и обавезама поднетих до дана ступања на снагу овог закона, окончаће се по прописима по којима су започети.

По окончању поступака из става 1. овог члана, пројекат за грађевинску дозволу израђује се у складу са стандардима примењеним у изради идејног пројекта и садржаним у извештају ревизионе комисије, као и пројекти за грађевинску дозволу за преостале фазе започетог пројекта.

Члан 15.

Инвеститор из члана 134. став 4. Закона о планирању и изградњи („Службени гласник РС”, бр. 72/09, 81/09 - исправка, 64/10 - УС, 24/11, 121/12, 42/13 - УС, 50/13 - УС, 98/13 - УС, 132/14, 145/14, 83/18, 31/19, 37/19 - др. закон, 9/20, 52/21 и 62/23) који је, до дана ступања на снагу овог закона, исходовао локацијске услове пред надлежним органом, може поднети захтев за издавање грађевинске дозволе министарству надлежном за послове грађевинарства без обавезе спровођења поступка ревизије пројекта.

Члан 16.

Важећи плански документи који су донети пре 1. јануара 1993. године, престају да важе по истеку 12 месеци од дана ступања на снагу овог закона, а органи надлежни за њихово доношење дужни су да у том року донесу нови плански документ.

Члан 17.

Одредбе других закона којима се на другачији начин уређују питања која су предмет уређивања овог закона неће се примењивати, осим закона и прописа којима се уређују заштита животне средине и права и слободе националних мањина.

Члан 18.

Даном ступања на снагу овог закона престаје да важи Уредба о условима и поступку успостављања режима пробног рада ради одвијања друмског саобраћаја на државним путевима („Службени гласник РСˮ, број 101/24).

Члан 19.

Овај закон ступа на снагу осмог дана од дана објављивања у „Службеном гласнику Републике Србије”.